GiliGold/VAD_KnessetCorpus huggingface dataset:
<אהרון מיכאלי: אותה חברת הארגז טוענת כאן שהיא קיבלה הבטחה שלטונית.
<אהרון מיכאלי: על בסיס ההבטחה השלטונית הזאת היא השקיעה כבר 200 מיליון שקל בפתיחה וחידוש של מפעל.
<אהרון מיכאלי: זה כתוב בעתירה אדוני.
<אהרון מיכאלי: לכן צריך לדעת ולהיות ער לכך - - -
אמנון כהן: מי זה הבטחה שלטונית?
אמנון כהן: החשכ"ל זה אתם?
אמנון כהן: ראש קריית מלאכי?
<אהרון מיכאלי: אני חושב.
<אופיר קרני: הוא טוען שהוא פתח את המפעל בקריית מלאכי תוך כדי הבנה.
אמנון כהן: אבל הוא התחלף כבר.
אמנון כהן: מה זה שלטונית?
<צבי ורטיקובסקי: ברשות
<צבי ורטיקובסקי: כם על מנת להכניס את ההערה של היועץ המשפטי לפרופורציה, אני חוזר, גם משרד מבקר המדינה רגיש וער לתעסוקה ולתוצרת הארץ, אבל גם לחברות ההרכבה בארץ צריך להיות תמריץ לתחרותיות והתייעלות מצד אחד.
<צבי ורטיקובסקי: הסמכות להחלטה אם מפעל יסגור או לא יסגור זה שיקול עסקי שלו מצד אחד, ומצד שני אם זה הופך למוצר או קו אסטרטגי, במרכאות לצורך זה, אני שואל את המונחים מקונוטציות ביטחוניות.
<צבי ורטיקובסקי: הסמכות להחלטה כזאת היא בידי משרד התחבורה ומשרד האוצר.
<צבי ורטיקובסקי: לי לא ידוע, ולא מוכר שיש הבטחה שלטונית כזאת.
<צבי ורטיקובסקי: מי כמוך כמשפטן יודע שלהבטחות שלטוניות יש ערבון מוגבל מסוים והוא פונקציה של כל מיני תנאים.
<אופיר קרני: אבל עתירה לבג"צ יש.
<אופיר קרני: משפט אחרון בהקשר זה, אני חייב לציין שבמשך השנים משרד התחבורה, אומנם לא בתקופה האחרונה אבל בתקופות אחרות, חייב את החברות, את חברת דן לפעול ככה,, אני לא רוצה כרגע לדבר על חברות אחרות, כלומר לקנות את השלדות בחו"ל ולהרכיב אותן רק בארץ.
<אופיר קרני: אלו היו ההוראות.
<אופיר קרני: עכשיו יש מדיניות חדשה שהיא כפי שנאמר כבר.
<צבי ורטיקובסקי: מהדברים שאתם אומרים כחברת דן לא ברור לי מה סבב המכרז, זה שלתקופת זמן מסוימת, למען האחידות ולמען הייעול של התחזוקה והתפעול צריך סוג מסוים של ציוד,.
<צבי ורטיקובסקי: אני מבין את זה, אבל לא מבין מדי כמה זמן אתם מתכוונים להוציא מכרזים.
<צבי ורטיקובסקי: אתה אומר שאורך חיים של אוטובוס הוא 15 שנה, אם רק אחת ל- 15 שנה אתם תוציאו מכרזים, זה נשמע שוב בעייתי.
<צבי ורטיקובסקי: אני מבקש לשאול את משרד התחבורה ואת חברת דן.
<אופיר קרני: ראשית אין כוונה להוציא כל 15 שנה.
<אופיר קרני: להפך, אנחנו מעכשיו והלאה נתמיד בנושא של מכרזים.
<אופיר קרני: כמו שאמרת לקחנו על עצמנו את העניין הזה, יש לו גם מינוסים, כמו שאתה בעצמך אומר יש לו חסרונות ולא ניקח את זה לקיצוניות של 15 שנה.
<אופיר קרני: מצד שני לא כל שנה נחליף את הצי.
<אופיר קרני: אנחנו נצטרך למצוא נוסחה שבאמת תיתן את האופטימום שמצד אחד אתה כל הזמן מרענן ומחדש ובוחן את עצמך, ומצד שני מקבל את אותן יתרונות, שאתה ציינת, לאותו צי שאתה מפעיל אותו.
אמנון כהן: שלום למנכ"ל, מה שלומך?
אמנון כהן: מיגנת את כל האוטובוסים שלא יהיה חס וחלילה משהו?
<שמואל רפאלי: ראשית תודה.
<שמואל רפאלי: אתמול היינו בהילולה של רבי יעקב, זה עזר לנו.
<שמואל רפאלי: הצדיק שמר.
<דרור גנון: הכוונה שכל שלוש שנים יהיה הליך חוזה ולא יותר מזה.
<דרור גנון: זה פרק זמן שיהיה אפשר להחליף מספר אוטובוסים מספיק ושהגדול שלו יצדיק גם את המהלך.
<צבי ורטיקובסקי: אתם מכניסים את זה לתנאים חוזיים?
<דרור גנון: אנחנו עובדים מול קואופרטיבים, במקרה הזה מול חברת דן, בהסכמים שנחתמים מול המדינה, הסכמי סובסידיה כאלה ואחרים.
<דרור גנון: בשנה הבאה אנחנו אמורים לחתום על הסכם חדש, נכנס למשא ומתן החל מהשנה ובהסכם הזה אנחנו נכניס את זה פנימה.
<דרור גנון: זה ייכנס לתוך ההסכם ויהיה כתוב וברור.
<מאיר ברכה: במענה לשאלתך, במכרז האחרון קיימת האופציה לעוד שנה נוספת, אם נרצה אותה.
אמנון כהן: המנכ"ל, כמה אוטובוסים יש לכם?
<שמואל רפאלי: 1,100 אוטובוסים.
אמנון כהן: הבנו ששלוש וחצי שנים לא רכשתם אוטובוסים.
אמנון כהן: למה הציבור צריך לסבול?
<שמואל רפאלי: משרד האוצר ומשרד התחבורה עדיין לא אישרו את המכרז.
אמנון כהן: טוב שיש מכרז, שלושים שנה לא היה צריך מכרז.
<שמואל רפאלי: כל הזמן היה מכרז.
אמנון כהן: לא היה מכרז.
אמנון כהן: כתוב כאן שלא היה מכרז.
<צבי ורטיקובסקי: נאמר שיש מכרז, יצא מכרז וכעת אתה אומר שלא אישרו את המכרז?
<אופיר קרני: כמו שאמרנו קודם, בשלוש שנים האחרונות היו חילוקי הדעות שעיכבו את המכרז.
<אופיר קרני: הוא התפרסם לפני כחודשיים וכמו שאמרתי בשבוע הבא נקבל את ההצעות.
אמנון כהן: כבוד המנכ"ל, יש כאן נציגות מאוד חשובה, הם ניסו להציג אתכם נאמנה.
אמנון כהן: התעקשתי מאוד שכבודו יגיע.
אמנון כהן: תודה שהגעת.
אמנון כהן: מלכתחילה היית צריך להגיע, כי נושא כזה שהוא גם ציבורי וגם תקציבי חייבים את ראש הפירמידה כאן.
אמנון כהן: האחריות בסופו של דבר היא שלך.
אמנון כהן: הצוות שלך באמת מעולה, הוא ניסה להציג אותך ואת הארגון נאמנה.
אמנון כהן: אנחנו רוצים לדעת ממך שיוצא המכרז, מבחינה ציבורית לא ארצה שתהיו כבולים לחברה כזאת או אחרת.
אמנון כהן: אנחנו צריכים לפתוח את השוק, השוק דינאמי, השוק מתחדש, גם הטכנולוגיה מתחדשת, יש אוטובוסים חדשים בשוק.
אמנון כהן: להתחתן עם גוף אחד או חברה אחת שלאור היסטורית עבדתם איתה כי פיתחה עבורכם דברים, כך התרשמתי מהצוות שלך.
אמנון כהן: היות ומדובר בסבסוד המדינה, אם אתה חברת פרטית תעשה מה שאתה מבין, אבל אם אתה מקבל סבסוד מהמדינה הכול צריך להיות שקוף.
אמנון כהן: לכן, אי אפשר לעבוד עם גוף אחד בלבד.
אמנון כהן: התרשמתי שאת במכרז הזה אתם פותחים לכל השוק, כך שכל מי שיכול לתת שירות טוב לאותו אזור אורבני קשה ולאותה אוכלוסייה יביא אוטובוס שאותו אתם תבחנו במשך שנה שלמה.
אמנון כהן: אמרתי גם שהשיקול לעבוד עם חברה אחת במוסכים מבחינה טכנית נוח יותר, כלכלי יותר, חלקים ועוד סיבות, זה לא יתכן.
אמנון כהן: גם באזור המוסכים אתם צריכים לתת למשתתף במכרז נתח במוסך שבו הוא יוכל להחזיק חלקי חילוף, שיוכל לטפל באוטובוסים.
אמנון כהן: כלומר לפתוח את השוק וגם את השטח.
אמנון כהן: אם לא תיתן לו את התשתית הוא לא יהיה מסוגל לתת לך את השירות הטוב ביותר.
אמנון כהן: אולי תאמר שבמגבלות שלך אתה מעדיף לעבוד עם גוף אחד, זה לא יהיה היום.
אמנון כהן: על כן הוועדה לענייני ביקורת המדינה דורשת, מנחה ומבקשת מכם שלא יהיה ספק אחד בלבד.
אמנון כהן: שיקול לעבוד עם ספק אחד לא יכול להמשיך להתקיים.
אמנון כהן: אתם תעמידו שלושה ספקים.
אמנון כהן: אתם תבחנו את האוטובוסים, אנחנו סומכים עליכם שאתם תבחרו את האוטובוס הטוב ביותר שאורך חייו יהיה כמו שאתם רוצים ל- 15 שנה, שייתנו שירות, שידעו לטפל באוטובוס, תחזוקה, תיקונים וחלקים ובכלל איכות השירות צריכה להיות מאה אחוז, לא לרדת מרמת שירות.
אמנון כהן: חייבים לתת לעוד גופים להיכנס לשוק הזה, לנתח הזה, ושייתנו את השירות הטוב ביותר במדינה.
אמנון כהן: אני מצפה ממשרד התחבורה, ממשרד האוצר לבחון את הסוגיה הזאת ושתהיו עם היד על הדופק.
אמנון כהן: הוא אומנם גוף מקצועי ואתה רגולטור.
אמנון כהן: הסמכנו אתכם לעבוד מלמעלה ולראות את הדברים לטובת המשק ולטובת הציבור.
אמנון כהן: בסופו של עניין שנדע שכל שקל שמשקיעים לרכישת אוטובוס הולך לייעדו ולטובת הציבור המשתמש בתחבורה הציבורית.
<שמואל רפאלי: ראשית, מכובדי, אני מקבל את מה שאתה אומר.
<שמואל רפאלי: היינו שמחים מאוד כחברת דן להביא גם אוטובוסים מוגמרים כי זה מקל על התחרות.
<שמואל רפאלי: אם נוכל להביא אוטובוסים מוגמרים ולא רק לבנות אותם בארץ, לפעמים זה גם יוצא יותר זול, גם יותר טוב וזה גם תחרות יותר טובה.
אמנון כהן: לדעתי בראייה הכוללת שלכם כגוף עסקי וגם מהצד השני שרוצים להיות "כחול לבן" לדעתי אחוז מסוים מהרכש צריך להגיע שלם.
אמנון כהן: מבחינתך זו האפשרות לבחון אם האוטובוס טוב או לא, תוכל לבחון אותו.
אמנון כהן: אנחנו מבקשים שתאמצו את הנוסחה ותיתן להם אפשרות שאחוז מהרכש יגיע שלם.
אמנון כהן: תעשו גם את זה.
אמנון כהן: לא צריך להיות בקיבעון.
אמנון כהן: היום צריך לפתוח את השוק ולבחון את היתרונות.
אמנון כהן: אמרתי שבעולם כולנו מתקדמים ולא רק אירופי הוא הטוב ביותר, לפעמים בסין עושים דברים יותר טוב.
אמנון כהן: למשל בגד, אתה חושב שאתה קונה חליפה מחברה הכי טובה אבל הוא חיקו.
אמנון כהן: וצריך לבחון את היכולת של הרכב לעבוד 15 שנה.
אמנון כהן: כמו שהוא אמר צריך לבחון אותו במשך שנה שלמה ולא שבכל פעם נלך לכאן ולשם ולא ניהנה מהאוטובוס.
אמנון כהן: לא לפסול אותם מראש, תבחנו.
אמנון כהן: אנחנו סומכים עליכם כי גם המדינה סמכה ידה שאתם יודעים לבדוק את הדברים לטובת הציבור.
אמנון כהן: מתי המכרז יצא?
<מאיר ברכה: הוא כבר יצא.
<מאיר ברכה: התוצאות צריכות להגיע בסוף החודש הזה.
<מאיר ברכה: אנחנו נעבור את שלב הבדיקות.
<מאיר ברכה: יש כסף בקרן ל- 166 אוטובוסים ברכש אחד.
אמנון כהן: תחלקו את זה ולא רק לספק אחד, גם אוטובוס מוגמר.
אמנון כהן: תתאמו את העניין עם משרד התחבורה אנחנו מודים לכל משתתפי הדיון.
אמנון כהן: נערוך דיון מעקב.
אמנון כהן: מנהלת הוועדה, בדקי בבקשה עם משרד התחבורה ועם חברת דן האם המכרז יצא, מה התהליך, מי זכה ושנקבל עדכונים.
אמנון כהן: המנכ"ל תעביר לנו בכתב כשהמכרז יצא.
אמנון כהן: אם נראה שהכול מתנהל כמו שצריך לא נקיים דיון המשך.
אמנון כהן: היה ונמצא שצריך עדכונים נוספים נקיים דיון מעקב.
אמנון כהן: אנחנו לפעמים לעזר, אם משרד האוצר עושה בעיות, אם משרד התחבורה מקשה אני ננסה להיות לעזר.
אמנון כהן: אל תראו בנו גוף נגד, אנחנו לעזרה.
אמנון כהן: בסופו של תהליך אנחנו רוצים שציבור המשתמש בתחבורה הציבורית יקבל את השירות הטוב, שהציבור הזה יגדל, שישתמשו פחות ברכבים הפרטים, ולכן אנחנו צריכים לתת לכם את כל הכלים.
אמנון כהן: לשם אנו שואפים.
<דן קדרון: אני רוצה לחדד נקודה שעלתה כאן.
<דן קדרון: אנחנו מייצגים 550 אלף נכים.
<דן קדרון: זה שעושים נגישות זה יפה, גם בתחנות זה יפה.
<דן קדרון: אני מקבל כל יום אלפי פניות, נכה מגיע למדרכה וכשהוא רוצה לעלות עם כסא הגלגלים בכוחות עצמו לאוטובוס, הוא לא מסוגל.
<דן קדרון: באוטובוס בין עירוני בכלל אין לו סיכוי לעלות.
<הרצל רבינאן: נכון ,כי הוא לא בנוי לזה.
<הרצל רבינאן: זה אוטובוס בין עירוני.
<דן קדרון: סליחה, אבל יש 1.200 מיליון נכים במדינה.
<דן קדרון: כשאתה יושב בתוך האוטובוס יש את הכסא הקדמי שאומרים שהוא מיועד לנכה, אני נכה ואין לי ברך, אני לא יכול לשבת שם, אני צריך לתפוס את שתי המקומות, כי אם אני יושב אחרי הנהג אני לא יכול לכופף את הברך.
<דן קדרון: מה עושים?
<מאיר ברכה: באוטובוסים החדשים המקומות לאנשים עם מוגבלות הם לא מאחורי הנהג מאחר ושם יש הגבהה.
<מאיר ברכה: הקצו מקומות לאנשים עם מוגבלות בחלק האמצעי של האוטובוס, מקומות מסומנים לאנשים עם מוגבלות בין אם זה לעיוורים ואחרים.
<מאיר ברכה: המקום מסומן.
<דן קדרון: רשום מקום זה לאנשים עם מוגבלות.
<מאיר ברכה: אתה מתייחס לכמות מזערית של אוטובוסים ישנים שיצאו עם כניסת החדשים.
אמנון כהן: המקומות עבורם יהיו באמצע.
אמנון כהן: זה ייתן מענה לדעתך?
<מאיר ברכה: חיובי.
<דן קדרון: דבר נוסף, הרבה נכים לא מצליחים לעלות לאוטובוס והם עומדים זמן רב, עוברים 10 ו- 12 אוטובוסים והם לא מצליחים לעלות כי האוטובוס לא מתאים.
אמנון כהן: אלו האוטובוסים של ה- 15 שנה, מוציאים אותם משימוש.
<דן קדרון: כמו שהיושב ראש אמר שצריך לדאוג לציבור.
<דן קדרון: אנחנו הנכים גם ציבור.
<דן קדרון: יש הרבה נכים שרוצים לצאת מהבית וכשהם צריכים שימוש בתחבורה ציבורית הם נכנסים לדיכאון, הם אומרים שבגלל שהם מוגבלים הם לא יכולים לעלות לאוטובוסים.
אמנון כהן: באזור שלכם כמה אוטובוסים מותאמים יש?
<מאיר ברכה: היום אחוז גדול מהאוטובוסים נגישים, 90%.
<מאיר ברכה: יש עוד 10%.
<מאיר ברכה: בסוף שנת 2014 החוק מחייב את כל התחבורה הציבורית בישראל להפעיל אוטובוסים נגישים.
<מאיר ברכה: לא יהיו יותר אוטובוסים לא נגישים בתחבורה הציבורית.
<שמואל רפאלי: אדוני היושב ראש, צריך להבין שאנחנו גם מפרסמים.
<שמואל רפאלי: היום אפשר להיכנס לאתר שלנו ולראות האם בקו מסוים יש לו אוטובוס נגיש, הוא יודע והוא יכול לתזמן את לוח הזמנים שלו על פי לוח הזמנים של האוטובוסים הנגישים.
<שמואל רפאלי: היום, כדי להקל על אנשים עם מוגבלות זה מופיע בלוחות הזמנים שלנו.
<דן קדרון: כן.
<דן קדרון: רציתי לסכם ולומר, היום ציבור הנכים רוצה לצאת, אפילו לצאת לעבודה.
אמנון כהן: המדינה חוקקה הרבה חוקים לטובת העניין הזה.
אמנון כהן: יש אחוז גדול של אוטובוסים שנותנים את השירות הזה, גם ה- 10% הנוספים, בעזרת ה', בעוד כמה חודשים יוחלפו.
<דן קדרון: שידאגו לאוטובוסים הבין-עירוניים, כי בהם הנכים לא יכולים לנסוע.
אמנון כהן: מתי הרכש של המכרז החדש יצא לפועל?
<מאיר ברכה: אני מאמין שהאוטובוס הראשון יגיע בתחילת אוגוסט.
<מאיר ברכה: ייצור אוטובוס הוא תהליך ארוך.
<מאיר ברכה: האוטובוסים אמורים להגיע בקבוצות, ה-18 הראשונים.
<מאיר ברכה: עד ה-31 בדצמבר, סוף השנה חייבים שכל האוטובוסים יהיו פה.
<דן קדרון: אני מודה מאוד ליושב ראש.
אמנון כהן: המנכ"ל, משפט אחרון בבקשה.
<שמואל רפאלי: תודה רבה על הכול.
אמנון כהן: בוקר טוב, אני שמח לפתוח הדיון של הוועדה לביקורת המדינה.
אמנון כהן: הנושא על סדר היום: רשות שדות התעופה, ביצוע פרויקטים ברשות, דוח מבקר המדינה 64א', עמ' 807.
אמנון כהן: אנחנו מקדמים בברכה את יעקב גנות, מנכ"ל הרשות ואת כל הצוות המקצועי שנמצא איתנו כאן, כמובן את אנשי משרד מבקר המדינה, חברי כנסת וצוות הוועדה.
אמנון כהן: אני שמח שיעקב גנות הוא המנכ"ל של הרשות, אנחנו מכירים את הביצועים שלו בתפקידיו הקודמים, הוא איש ביצוע מעולה וגם איש שמתקן ליקויים מעולה.
אמנון כהן: אשמח לשמוע שהליקויים שמופיעים בדוח באו על תיקונם.
אמנון כהן: בדוח יש הערות על חברה ממשלתית-ציבורית שנותנת שירות למעלה מ- 12 מיליון נוסעים בטיסות בינלאומית במהלך 2011.
אמנון כהן: מופעים כאן תקציבים נרחבים שמדינת ישראל השקיעה בחברה בנושאים שונים בתחום השירות, בידוק, מיון ושינוע של כבודת הנוסעים בנתב"ג ובכל נושא מערך הפיקוח.
אמנון כהן: לפני מספר שנים ביקרתי בשדה ושמעתי תלונות שאין ראות טובה כתוצאה ממיסוך וחסמים המפריעים לראייה נקייה.
אמנון כהן: הבנתי ששרי התחבורה לדורותיהם אמרו "נשפר ונטפל" וכאן סוף סוף קיבלו החלטה אך היא לא הגיעה לידי ביצוע בגלל התהליכים, ב"ה כל דבר הוא תהליך.
אמנון כהן: אנחנו לא רוצים לשמוע שהנה המדינה כבר מקצה את התקציב, יש החלטה, אבל אין ביצוע.
אמנון כהן: מופיעה הערה בדוח המבקר שאחוז מסוים מהתקציב לא נוצל.
אמנון כהן: זה לא טוב כי זה פחות שירות לאזרח, זה פוגע גם בהיבט הבטיחות.
אמנון כהן: נשמע את סעיפי הדוח, נתייחס לסעיף סעיף ונשמע על התיקונים שבוצעו.
אמנון כהן: בדוח מצוין שב- 13 בדצמבר 2013, היה אמור להסתיים אחר כל העיכובים תהליך.
אמנון כהן: גם את זה עברנו ואני מקווה שהנושא הסתיים סופית ונשמע כאן בשורות טובת.
אמנון כהן: כמובן שיש את עניין שדה התעופה החדש בתמנע, תיכננו ופתאום רואים שהמחירים משתנים בממדים רציניים ביותר.
אמנון כהן: סוכם שתתכנסו לתקציב מסוים, נרצה לשומע עדכונים גם בעניין זה.
אמנון כהן: אנחנו צריכים לבצע את החלטות הממשלה וכמובן שבדרכים הנכונות ובנוהל תקין ושקוף.
אמנון כהן: בבקשה משרד מבקר המדינה, תציג לנו בבקשה את עיקרי הדוח.
אמנון כהן: לאחר מכן נשמע את התגובות.
אמנון כהן: חברי הכנסת נשמע את ההתייחסות שלכם וכמובן אם תעלנה שאלות הבהרה נקבל תשובות.
<צבי ורטיקובסקי: תודה אדוני היושב ראש.
<צבי ורטיקובסקי: מדובר בדוח שעסק בפרויקטים פיתוח של רשות שדות התעופה, במיוחד פיתוח פרויקטים בנמל תעופה בן גוריון.
<צבי ורטיקובסקי: כפי שציינת חל גידול במספר הנוסעים.
<צבי ורטיקובסקי: לעומת שנת 2005 חל גידול של 46%.
<צבי ורטיקובסקי: מספר הנוסעים והכנסות רשות שדות התעופה בשנת 2011 עמדו על 2,468 מיליארד שקל.
<צבי ורטיקובסקי: בשנה מושקעים מאות מיליוני שקלים.
<צבי ורטיקובסקי: למשל בשנת 2012 תקציב הפיתוח המאושר של רשות שדות התעופה עמד על כ- 767 מיליון שקל.
<צבי ורטיקובסקי: הביקורת העלתה שלרשות יש קושי לבצע את תכניות הפיתוח שלה.
<צבי ורטיקובסקי: היא מבצעת או מנצלת את התקציבים רק בשיעורים של בין 55% לבין 73% מהתקציב השנתי.
<צבי ורטיקובסקי: ברשות לא היו נהלים לניהול פרויקטים, ורק בדצמבר 2012 אישר מנכ"ל הרשות מדריך רשותי לניהול פרויקטים.
<צבי ורטיקובסקי: בשנת 2005 החליטה הרשות להקים מערכת משולבת חדשה לבידוק ושינוע של כבודת הנוסעים.
<צבי ורטיקובסקי: הליכי בחירת החברות שיקימו את המערכת ארכו זמן רב.
<צבי ורטיקובסקי: גם זה השפיע על מועד השלמת המערכת.
<צבי ורטיקובסקי: במהלך 2007, כשנתיים וחצי לאחר פתיחת טרמינל 3 התריע המהנדס הראשי דאז שמערכת המיון הקיימת נמצאת בקצה גבול יכולתה וצריך לשדרג אותה.
<צבי ורטיקובסקי: לכן חתמה הרשות בשנת 2009 שלושה חוזים עם חברות שהקבלה הסופי של המערכת יהיה יוני 2012.
<צבי ורטיקובסקי: הרשות חתמה על הסכמים נוספים ובעקבות זאת גם לביצוע שינויים והוספת רכיבים למערכת, דבר שגרם לדחיות נוספות של המועד המתוכנן להשלמת המערכת.
<צבי ורטיקובסקי: במועד סיום הביקורת הרשות הבטיחה שמועד קבלת המערכת יהיה בדצמבר 2013.
<צבי ורטיקובסקי: אנחנו היום ב- 1 לינואר ואנו מקווים שבאמת הרשות תהייה עם בשורה בנושא הזה, כי הנושא הזה הוא רגיש וגם בעבר נדון בבג"צ (בית דין גבוה לצדק).
<צבי ורטיקובסקי: יש כאן רגישות לגבי מיעוטים וגם היו תקריות עם גורמים דיפלומטיים, גם למשרד שלנו הגיעו תלונות.
<צבי ורטיקובסקי: מתוך ידיעה שהמערכת הזאת מפותחת והולכים להפעיל אותה ניתנה לרשות, גם בג"צ נתן את החלטתו בנושא מתוך הנחה וידיעה שהמערכת הזאת תופעל.
<צבי ורטיקובסקי: כנראה יש לא מעט קשיים, נשמע על כך ממנכ"ל רשות שדות התעופה.
<צבי ורטיקובסקי: תקציב הקמת המערכת הזאת וגדל במהלך השנים מ- 300 ל-כ-400 מיליון שקל.
<צבי ורטיקובסקי: בדצמבר 2012 הרשות והחברה האחראית להקמת מערך השינוע חתמו על הסכם תיקון של ההתקשרות ביניהם.
<צבי ורטיקובסקי: הרשות נאלצה לשלם כ- 1.5 מיליון יורו, בין היתר עקב עיקובים שחלקם באחריות רשות שדות התעופה.
<צבי ורטיקובסקי: הרשות גם השקיע כ- 6 מיליון שקל להתאמת מערכת אפיון טכנולוגיה כדי לשפר את השירות לנוסע היוצא.
<צבי ורטיקובסקי: בפועל הרשות לא עשתה בדיקת כדאיות ופיתוח המערכת הופסק, בפועל מופעלת רק עמדה אחת, כלומר יש כאן אינדיקציה של כספים לא מנוצלים כראוי.
<צבי ורטיקובסקי: הרשות החליטה כבר בשנת 2009 להקים מגדל פיקוח, אך בפברואר 2012 חתמה על הסכם.
<צבי ורטיקובסקי: בפחות משנה פחות או יותר נאלצה להפסיק את ההתקשרות עם אותה חברה ואז היה צריך לחפש ולבחור בחברה אחרת להקמת מגדל הפיקוח שנמצא בתהליך הקמה.
<צבי ורטיקובסקי: ביולי 2010 החליטה הממשלה כי הרשות תהייה אחראית לתכנון המפורט של שדה התעופה בתמנע.
<צבי ורטיקובסקי: נכון למועד סיום הביקורת התכנון המפורט לא הסתיים למרות שהרשות החליטה עוד בשנת 2011 ששדה התעופה בתמנע יוקם תוך שלוש שנים, גם האומדנים התקציביים להקמת שדה התעופה גדלו מ-1,54 מיליארד שקל ל- 1,9 מיליארד.
<צבי ורטיקובסקי: במהלך הדיון בדברים הנחה מנכ"ל הרשות לתכנן את השדה כך שהעלות תתכנס ל- 1,65 מיליארד שקל.
<צבי ורטיקובסקי: בשלב זה אני אסתפק בדברים אלה.
<צבי ורטיקובסקי: לסיכום בשורה התחתונה יש בעיה בקצב וכושר הביצוע של הפרויקטים לפיתוח שדות התעופה.
מיקי רוזנטל: אני מניח שבדקתם את נושאי התקצוב והפרויקטים, לא את הבטיחות למשל כמו העדר מגדל פיקוח וכדומה, זה לא בדוח הזה.
<צבי ורטיקובסקי: לא בדוח הזה.
<צבי ורטיקובסקי: היה דוח קודם שעשינו על הבטיחות בתעופה האזרחית, זה דוח לא קצר שגם נדון בוועדה בזמנו.
<צבי ורטיקובסקי: היו לא מעט הערות של משרד מבקר המדינה והיה גם דיון מעקב שהתקיים, כמה שאני זוכר, ברשות שדות התעופה.
מיקי רוזנטל: יש בעיות בטיחות בנמל אילת ולכן נבנה השדה בתמנע.
מיקי רוזנטל: יש בעיות בטיחות במסלולים ובעקבות כך נבנה מגדל הפיקוח ויש שיפור מסלולים כתוצאה מכך.
<צבי ורטיקובסקי: בסופו של דבר חלק לא קטן מהפרויקטים לפיתוח ברשות שדות התעופה, במיוחד בנתב"ג, הם פועל יוצא של בעיות בטיחותיות, כולל שדרוג המסלולים.
אמנון כהן: כבוד המנכ"ל מי אחראי על ביצוע הפרויקטים.
אמנון כהן: אתה הרי למעלה.
<יעקב גנות: כל אחד בתחומו.
<יעקב גנות: כל גוף וכל אגף, לדוגמה פרויקט ה- HBS – פרויקט השינוע ובידוק.
<יעקב גנות: אני מתנצל לא אני אענה, מנהל שדה התעופה נתב"ג נמצא כאן, הוא גם אחראי, הוא גם המבצע והוא גם מדווח על התוצאות הטובות.
אמנון כהן: ועל הלא טובות?
<יעקב גנות: אני.
<יעקב גנות: נגיב על פי הסעיפים שקיבלנו.
<יעקב גנות: בראשית דבריי אני באמת מתכוון ולא אומר את הדברים כלפי חוץ, אני מתכוון שהעיניים של המבקר היו חשובות לנו.
<יעקב גנות: כל בדיקה וביקורת של מבקר הם חשובים.
<יעקב גנות: הפקנו לקחים ומסקנות ואנחנו נציג גם את התוצאות.
<יעקב גנות: בכל מקרה ובכל מצב למדנו רבות מהביקורת.
<צבי ורטיקובסקי: אני מבקש להודות לגברת סימה זיידמן ולדוב ליוש שעשו את העבודה המצוינת.
<יעקב גנות: דיברתי כללית, עצם הדברים.
<יעקב גנות: אני מבקש להתייחס לעמידה בתכניות הפיתוח.
<יעקב גנות: הנושא העיקרי שעולה הוא חוסר יכולת או איטיות בביצוע פרויקטים ברשות שדות התעופה.
<יעקב גנות: ברמה העקרונית אנחנו גוף שלא מתוקצב.
<יעקב גנות: התקציבים שלנו הם למעשה מקור לתכניות הפיתוח של רשות שדות התעופה.
<יעקב גנות: בשנים האחרות, משנת 2009 ועד היום 317 פרויקטים שרובם הגדול הם פרויקטי בטיחות וביטחון.
<יעקב גנות: כל שנה אנחנו מוספים כ- 35 פרויקטים חדשים שהם צורך מניתוח אירועים, למידה ופיתוח טכנולוגיות בינלאומיות.
<יעקב גנות: הביצוע – אם בשנת 2011 הביצוע היה בסכום של כ- 3.5 מיליארד שקל לפרויקטי פיתוח.
<יעקב גנות: בכל פעם אנחנו מגדילים ומעבירים לשנה שלאחר מכן - - -
אמנון כהן: בכל הפרויקטים יש בעיות, זה מה שהוא בודק.
אמנון כהן: זה מה שהוא בדק וכעת אתה מדאיג אותי עוד יותר.
<יעקב גנות: שזה לא ידאיג אותך בכלל.
<יעקב גנות: עשיתי בדיקה אחורה, יש מאה אחוז ביצוע בשנת 2011-2012.
<יעקב גנות: עניינית, מאחר ואנו מתוקצבים מתקציב פנימי ועד שאנחנו מקבלים את כל האישורים יש עיכובים.
<יעקב גנות: למרות שהמבקר אמר שזה לא קשור, אני מבקש להדגיש כאן שזה כן קשור לפחות מהבחינה הטכנית.
<יעקב גנות: סיימנו את שנת 2013 ב- 75% ביצוע.
<יעקב גנות: בשנת 2012 73%, שנים קודמות היו עם 57%, 51% וכך הלאה.
<יעקב גנות: אנחנו באמת עושים את הכול, אבל טכנית אי אפשר, טכנית אי אפשר מבחינת המספרים לעשות יותר מ- 75%-78%.
<יעקב גנות: למה?
<יעקב גנות: – ברגע שאנחנו מכניסים כל שנה כ- 35-37 פרויקטים חדשים, ועד שהפרויקטים הללו מקבלים את האישור הפורמאלי של התקציב, אלו פרויקטים דו-שנתיים, הם הופכים להיות פרויקטים דו-שנתיים.
<יעקב גנות: ברגע שפרויקטים הם דו-שנתיים, בשנה הראשונה יש את הפרסום, יציאה לאפיון, יציאה למכרזים, קביעת הזוכה ואז אתה מגיע לשלושה החודשים האחרונים של השנה הרלוונטית.
<יעקב גנות: כל התקציב וכל הביצוע הם בעצם בשנה העוקבת.
<יעקב גנות: על כן הלכתי לעשות בדיקות אחורנית, בשנים 2011-2012 100% ואפילו 117% ביצוע כי היו פרויקטים מתוגברים.
מיקי רוזנטל: סליחה, שאלת הבהרה.
מיקי רוזנטל: אם התקציב לא היה גדל בשנתיים האלה ניחא, אבל התקציב גדל והמשמעות היא שאם לא סיימת את הפרויקט לא תקצבתם אותו נכון.
<יעקב גנות: בפועל אנחנו מוסיפים פרויקטים ומוסיפים תקציבים לאותם פרויקטים חדשים.
<יעקב גנות: פרויקטים של שנה קודמת שמסתיימת בשנה הנדונה הם 100% ביצוע.
<יעקב גנות: את הפרויקטים החדשים תמיד תראה.
<יעקב גנות: אנחנו נתייחס לכל פרויקט.
<יעקב גנות: סך הכול הפקנו לקחים.
<יעקב גנות: אמרתי את זה גלוי.
<יעקב גנות: אמרנו שבמקום לתקצב את הפרויקט באותה שנה נדונה במאה אחוז תקצוב כשאני יודע בוודאות שטכנית אי אפשר לצאת לביצוע טרם קבלת האישור.
<יעקב גנות: עד שיוצאים למכרז, עד שנקבע זוכה, עד שמתחילים את העבודה עוברים חודשים רבים.
<יעקב גנות: אמרתי שמעכשיו אנחנו נתקצב פחות בשנה הרלוונטית ובשנה העוקבת נשלים מאחר ואנחנו עובדים בתקציב דו-שנתי, מה גם שלרוב התקציב שלנו לא חוזר לממשלה, התקציב שלנו הוא תקציב פנימי.
<יעקב גנות: אם אני עומד בקצב אני מגדיל את תקציב הביצוע.
אמנון כהן: יש פרויקטים גם בשלטון המקומי, ברשות מקומית, יש פרויקטים שנתיים ויש פרויקט רב-שנתי, תקציב בלתי רגיל ועל כן הוא נכנס לרב-שנתי.
אמנון כהן: פרויקט שהביצוע שלו הוא לפעמים שנה, שנתיים ואולי שלוש מתוקצב כך.
אמנון כהן: לא על זה מדבר הדוח.
אמנון כהן: הדוח טוען שאתה אומר שהפרויקט הזה הוא לשנה וחצי, בשנה וחצי עלותו היא X ואתה לא עומד לא בזמן של שנה וחצי וגם לא עומד תקציבית.
מיקי רוזנטל: הפרויקט של הכבודה והביטחון כמה הוא - - -
<יעקב גנות: אני אתייחס לכל דבר, אבל בואו נפריד.
<יעקב גנות: אתם מדברים כבר על הפרויקטים ואני מדבר - - -
אמנון כהן: מדובר על הניצול של 53% לבין 75%.
<יעקב גנות: שוב, אלו לא הפרויקטים הגדולים, לא הפרויקטים שאדוני מדבר עליהם.
<יעקב גנות: עוד מעט אתייחס.
<יעקב גנות: תנו לי חמש דקות ואגיע לזה.
<יעקב גנות: ביצוע תקציב פיתוח שנתי – פה ביצענו 75%.
<יעקב גנות: אני מתחייב שבשנה הבאה נגיע ל- 85%, 90% ואולי גם ל- 95%.
<יעקב גנות: אין לי ספק כי אני יודע איך אנחנו עושים את הפרויקטים השוטפים.
<יעקב גנות: הפרויקטים הגדולים – זה הנושא.
<יעקב גנות: הוצאנו נוהל.
<יעקב גנות: המבקר לא מעיר על כך.
אמנון כהן: ראיתם נוהל?
מיקי רוזנטל: תסביר לי בבקשה איך זה שעד היום כשניהלתם פרויקטים כאלה ענקיים במאות מיליונים ואין לכם נוהל בכלל?
מיקי רוזנטל: איך זה יכול להיות שרשות שדות התעופה, מקום מפואר.
מיקי רוזנטל: אני רוצה להבין כי לפעמים אני מתקשה להבין.
מיקי רוזנטל: איך יכול להיות?
אמנון כהן: מבקר הפנים כאן?
<מירי גרוסמן: מירי גרוסמן מבקרת פנים.
אמנון כהן: מירי, לא היה לך מה להגיד עד שנת 2012?
אמנון כהן: לא היו נהלים בנושא פרויקטים, את מבקרת פנים ולא מאירה את עיני הארגון?
אמנון כהן: אני מודאג כי מבקר המדינה נגע בפרויקטים, המנכ"ל אומר כאן שיש עשרות פרויקטים.
אמנון כהן: אני מודאג כאן עוד יותר כי אם היו בודקים את מבקר הפנים בוודאי היינו מגלים עוד דברים, את יושבת בכובע שאני כמחוקק מצפה, אנחנו מתקציבים את המבקרים הפנימיים שיאירו לאנשים המצוינים האלה, הם בלהט העשייה.
אמנון כהן: לעיתים נופלים דברים ואת בתפקידך צריכה להאיר את עיניהם על הכשלים, איפה הבעיה?
אמנון כהן: יש לך כלים לעשות את זה, או שאומרים לך 'אל תגיעי כאן ואל תגיעי שם'?
<מירי גרוסמן: אני עובדת במסגרת הנורמטיבית ומאפשרים לי לעשות את העבודה שלי.
<מירי גרוסמן: הדוח הראשון שנגעתי בו, אני בתפקידי משנת 2010, התייחס גם לעניין העדר נוהל ניהול פרויקטים.
אמנון כהן: ועד שהמבקר לא נכנס לתחום אף אחד לא עשה כלום?
אמנון כהן: המבקר נכנס מדי פעם, אבל אתם בשוטף אמורים להאיר את עיני הארגון.
אמנון כהן: אני מצפה מכם להאיר את עיני הארגון.
אמנון כהן: אתם המבקרים הפנימיים ותפקידכם לומר שמבצעים פרויקטים בלי נוהל, לבקש מהמנכ"ל או ממנהל הרשות לבנות נוהל.
אמנון כהן: מחר יכנס המבקר והוא יעיר על כך.
אמנון כהן: למה צריך להגיע למצב שרק אחרי המבקר העניין מטופל.
אמנון כהן: בשנת 2010 כשגילית שאין נוהל הכינו נוהל?
אמנון כהן: לא אחרי שהמבקר העיר אלא אחרי שאת הערת.
<מירי גרוסמן: לא עשו.
<יעקב גנות: סליחה, כשהמבקר חיפש את הנוהל, המבקר היה אצלי לסיכום והיה כבר נוהל, כשהם ביקשו לא היה נוהל ולסיכום היה.
אמנון כהן: המבקרת טוענת שהיא העירה על כך.
<יעקב גנות: מודים.
מיקי רוזנטל: צריך להקשיב למבקרת הפנים.
<יעקב גנות: מודים באשמה, לקח זמן וגמרנו, ייצרנו את הנוהל.
אמנון כהן: אם יש נושאים אחרים והם לא עושים, תעבירי לוועדה ואנחנו נעזור לך.
<מירי גרוסמן: יש לי גיבוי לא רק של הוועדה, אלא של גורמים פנים ארגוניים.
<מירי גרוסמן: לא רק זאת, גם כשמוציאים נהלים חדשים חשוב מאוד שמבקר פנים עוקב אחרי נהלים חדשים שיעמדו בהוראות כל חוק וכל פסיקה רלוונטית.
<יעקב גנות: HBS – שמואל זכאי בבקשה.
<שמואל זכאי: ראשית אני אענה על שאלה.
<שמואל זכאי: הפרויקט התחיל ב- 300 מיליון שקל והיום הוא עומד על - - -
אמנון כהן: זה סעיף לאחר מכן, כעת על "הרשות האריכה פעמיים מספר התקשרויות עם חברה לקבלת שירותי ייעוץ שונים".
אמנון כהן: מי עונה על עניין זה?
אמנון כהן: למה היה צורך בהתקשרות עם חברת יועצים כמה פעמים, למה?
<שמואל זכאי: הפרויקט הוא פרויקט מו"פ (מחקר ופיתוח), הוא לא מוצר מדף שאפשר לקנות בכל מקום, מהסיבה פשוטה, אנחנו מונחים בכל מה שקשור לבידוק ביטחוני על ידי השב"כ (השירות הביטחון הכללי).
<שמואל זכאי: אנחנו לא יכולים לקנות כל טכנולוגיה שאנחנו רוצים ואין טכנולוגיה בעולם - - -
<צבי ורטיקובסקי: אבל יש מתקנים דומים.
<שמואל זכאי: האיר את עיני המבקר.